এদিকে রোহিঙ্গাদের প্রত্যাবাসন বিষয়ে বাংলাদেশ ও মিয়ানমারের জয়েন্ট ওয়ার্কিং গ্রুপের (জেডাব্লিউজি) প্রথম বৈঠক হবে আগামী ১৫ জানুয়ারি নেপিডোতে। সেই বৈঠকে রোহিঙ্গা প্রত্যাবাসন শুরু করার জন্য ‘ফিজিক্যাল অ্যারেঞ্জমেন্ট’ সই হওয়ার কথা রয়েছে। কবে কোন সীমান্ত দিয়ে কতজন করে যাবে এবং মিয়ানমার তাদের গ্রহণ করার কী ব্যবস্থা নেবে সেসব বিষয় বিস্তারিত থাকবে ফিজিক্যাল অ্যারেঞ্জমেন্টে। মিয়ানমারের পাঠানো ফরম ব্যবহার করে প্রত্যাবাসনে আগ্রহী রোহিঙ্গাদের তথ্য সংগ্রহের কাজ এ সপ্তাহেই শুরু হওয়ার কথা। আগামী ২২ জানুয়ারির মধ্যে প্রত্যাবাসন শুরু করার লক্ষ্যে কাজ করছে বাংলাদেশ ও মিয়ানমার।